****

 **Μετόχι, 3 Μαρτίου 2022**

**ΕΝΗΜΕΡΩΤΙΚΗ ΕΠΙΣΤΟΛΗ**

**ΚΑΙ**

**ΠΡΟΣΚΛΗΣΗ ΣΕ ΕΚΤΑΚΤΗ ΓΕΝΙΚΗ ΣΥΝΕΛΕΥΣΗ**

**ΚΥΡΙΑΚΗ 12-3-2023**

**ΩΡΑ 11:00πμ**

**ΤΑΒΕΡΝΑ ΣΦΥΡΛΑ ΑΓ. ΚΩΝΣΤΑΝΤΙΝΟΣ**

**Θέμα : Παράνομη εγκατάσταση φωτοβολταΐκών μονάδων παραγωγής ηλεκτρικής ενέργειας σε Μεγάλα Πεύκα/Μετόχι [προστατευόμενες ζώνες της Χερσονήσου Λαυρεωτικής]**

Αγαπητοί μας

Στην περιοχή μας Μεγάλα Πεύκα και Μετόχι Λαυρεωτικής έχουν εγκατασταθεί ήδη 5 μονάδες παραγωγής ηλεκτρικής ενέργειας με φωτοβολταικά πάνελ κατά κατάφωρη παράβαση των διατάξεων για την προστασία των ορεινών όγκων της Χερσονήσου Λαυρεωτικής, (ΠΔ 19/2/2003 ΦΕΚ 121). Σημειώνουμε ότι εκτός από αμπέλια και καλλιέργειες αποψιλώθηκαν και αιωνόβια ελαιόδεντρα !

Η εγκατάσταση τέτοιων συστημάτων σε γεωτεμάχια της περιοχής μας απαγορεύεται απολύτως καθώς αφενός υπάρχει ρητή απαγόρευση στο νόμο 4277/2014 (άρθρο 21 παρ. 7) και αφετέρου δεν επιτρέπεται με βάση το Προεδρικό Διάταγμα της 19/2/2003 (ΦΕΚ Δ/121) που εντάσσει την περιοχή μας στου προστατευόμενους ορεινούς όγκους της Λαυρεωτικής.

Με δεδομένο ότι οι εγκαταστάσεις αυτές έχουν λάβει έγκριση από την Υπηρεσία Δόμησης του Δήμου Λαυρεωτικής υποβάλλαμε αίτηση για την άμεση ανάκληση των αδειών που έχουν δοθεί και επίσης ζητήσαμε να ληφθούν τα αναγκαία διοικητικά μέτρα ώστε να αναγκαστούν οι παρανομούντες να επαναφέρουν την προτερά κατάσταση.

Μέχρι σήμερα και κατόπιν των ενεργειών μας εχουν ΔΙΑΚΟΠΕΙ οι εργασίες σε 2 φωτοβολταϊκά ενώ έχει ανακληθεί η άδεια σε 1 φωτοβολταϊκό.

Παρ’ όλα αυτά η Υπηρεσία Δόμησης εμμένει στην άποψη ότι τα φωτοβολταϊκά συνιστούν επιτρεπόμενη εγκατάσταση (ως απαραίτητο έργο υποδομής !) και πρόκειται να επιτρέψει τη συνέχιση των εργασιών ίσως δε και την έγκριση νέων έργων στην περιοχή

Για το λόγο αυτό καθίσταται αναγκαίο να εγκρίνει η Γενική Συνέλευση των κατοίκων της περιοχής μας τις επόμενες κινήσεις του Συλλόγου.

Μέχρι τώρα έχουμε κάνει τα εξής :

1. Διαμαρτυρίες στον Δήμαρχο
2. Ενημέρωση και Διαμαρτυρία στο Υπουργείο Περιβάλλοντος και Ενεργειας
3. Ενημέρωση ΔΕΔΗΕ
4. Ενημέρωση και αιτημα συνδρομής προς WWF
5. Ενημέρωση τηλεοπτικών καναλιών
6. Τεχνικός σύμβουλος τοπογραφος μηχανικός και δικηγόρος για τις δικαστικές ενεργειες
7. Είσπραξη έκτακτης συνδρομής για την κάλυψη των εξόδων

**ΤΟ ΔΙΟΙΚΗΤΙΚΟ ΣΥΜΒΟΥΛΙΟ**